Testraport – liisingutaotluse 1. samm

Käesolev testimise raport käsitleb liisingutaotluse esimese sammu testimist ja selle tulemusi. Testimine jagunes 5 erinevasse kategooriasse, mille eesmärk oli tagada, et:

1. vorm on kasutajale kättesaadav ja täidetav;
2. kasutaja poolt sisestatu vastab liisingu taotlemiseks vajalikele tingimustele;
3. kasutaja ei saaks anda vigaseid sisendeid ning vea tekkimisest teavitatakse kasutajat korrektselt ja arusaadavalt;
4. sissemakse summa ja protsent on korrektselt arvutatud nii esmasel vormi täitmisel kui andmete muutmisel;
5. jääkväärtuse summa ja protsent on korrektselt arvutatud nii esmasel vormi täitmisel kui andmete muutmisel.

Üldises plaanis oli testimine edukas – kasutaja saab sisestada andmeid ning kui need on korrektsed, liikuda järgmise sammu juurde. Vigadest antakse kasutajale täpselt, st välja tasandil koos selgitusega, teada ning kasutaja ei saa liikuda järgmise sammu juurde vigasid parandamata. Sissemakse summa ja protsent ning jääkväärtuse protsent ja summa arvutatakse korrektselt, samuti suudab vorm dünaamiliselt arvesse võtta muudatusi juba sisestatud väärtustes. Arvutused sissemakse ja jääkväärtuse väljade juures on sarnase ülesehitusega ning igati loogilised.

Probleeme on antud vormil 2.

Vormil ei kontrollita mitmete liisingu tingimuste täitmist. Vormil ei valideerita järgmisi liisingu tingimusi: vara soetamismaksumus – alates 7500; finantseeritav summa – vähemalt 5000; liisinguperiood alates 6 kuud (kuni 6 aastat on kaetud); sissemakse vähemal 10% vara hinnast. Vorm lubab sisestada väärtusi, mille tulemusel võivad loetletud summad/protsendid olla väiksemad ja periood lühem kui 6 kuud. Kui taotleja ei ole väga täpselt kursis liisingu tingimustega (mida ilmselt tavaliselt ei ole), siis võib see tähendada seda, et panka jõuab mitmeid taotlusi, mis ei vasta liisingu tingimustele ja vajavad kohe muudatusi. Mulle tunduvad need lihtsad validatsioonid, mida lisada, ent säästaks taotleja närve ja töötajaid lisatööst ja dokumentide ümbervormistamisest.

Kuigi mobiilis on vorm kättesaadav, siis täita on seda raske, sest pool vormi on peidus. Kui on nutikas kasutaja, siis põhimõtteliselt aitab ka „desktop site“ valimine, aga ei ole kindel, kas keskmine nutisurfaja on selle lahendusega kursis ning tuleb kohe selle peale.

Automatiseerimise osas leian, et automaattestid võiksid katta esimesed 2 eesmärki – vorm on kättesaadav ja seda saab alati täita ning sellel on konkreetne tulemus (liisingutaotluse 2. samm) ning esitada saab ainult liisingutingimustele vastavat taotlust.

Esimeses järjekorras tagaks automaattestidega positiivse põhivoo toimimise. Olenemata sellest, mis lehel juhtub, kõik väljad peavad vormile alles jääma ja kui kasutaja täidab need normaalsete andmetega, siis peab ta kindlasti saama liikuda 2. sammu juurde. Ideaalis võiks see olla üle mitme browseri ja testandmed vastavuses liisingu tingimustega, samuti saab siinkohal ka teha primaarse arvutuste kontrolli.

Kuigi täna vormil vastavad validatsioonid puuduvad, aga juhul kui need lisatakse, siis teisena automatiseeriks selle, et vormi kaudu saab esitada vaid tingimustele vastavat liisingutaotlust. Seda saab hästi teha läbi negatiivse põhivoo, kus kasutaja sisestab liisingutingimustele mittevastavaid väärtusi ning ei tohi jõuda selliste sisenditega järgmise liisingutaotluse sammu juurde. Juhul kui hetkel puuduolevaid validatsioone ei lisata, siis saab piirduda ka lihtsama negatiivse vooga, kus antakse ette ebakorrektsed sisendid – see tagab selle, et validatsioonid jäävad alles pärast igat arendust.

|  |  |  |  |
| --- | --- | --- | --- |
| Test | Testi eesmärk | Testi tulemus | Tulemus/selgitus |
| **Liisingutaotluse 1. sammu põhivood ja üldine käitumine erinevates seadmetes** | | | |
| Liisingutaotluse esimese sammu kuvamine lehe avamisel | Veenduda, et vorm on kättesaadav ja korrektselt kuvatud/täidetav erinevates browserites/mobiilis | NOK | Vormi avanemist ja täidetavust vaadatud Edge ja Chrome browserites – visuaalselt kõik korras, väljad omal kohal, sisu kättesaadav.  Mobiilis (chrome) kaob vorm osaliselt nurga taha ja raskendab täitmist. |
| Kasutaja ei saa liikuda järgmise sammu juurde enne kui väljad täidetud | Veenduda, et “Edasi” nupp muutub aktiivseks alles siis, kui kõik väljad sammus 1 on täidetud | OK | “Edasi” nupp muutub aktiivseks alles siis, kui kõik väljad sammus 1 on täidetud, poolikult täidetud vormilt kasutaja edasi liikuda ei saa |
| Kasutaja täidab liisingutaotluse esimeses sammus kõik väljad | Veenduda, et kasutaja saab liikuda järgmise sammu juurde kui täidab vormi korrekselt ära ja vajutab nuppu “Edasi” | OK | Kui vormil väljad korrektselt täidetud ja kasutaja vajutab “Edasi” nuppu, siis suunatakse kasutaja järgmise sammu täitmise juurde |
| Kasutaja täidab liisingutaotluse esimeses sammus kõik väljad, aga kasutab vigaseid sisendeid | Veenduda, et “Edasi” nupu vajutamisel valideeritakse vormil sisestatut ja vigaste väärtuste leidmisel ei saa kasutaja liikuda järgmise sammu juurde | OK | Kasutaja poolt sisestatud andmeid valideeritakse kui kasutaja vajutab „Edasi“ nuppu, vigade ilmnemisel ei saa kasutaja liikuda järgmise sammu juurde |
| **Liisingu taotlemiseks vajalike nõuete täitmise valideerimine liisingutaotluse 1. sammus** | | | |
| Sisestatud vara hind on väiksem kui 7500 eurot | Veenduda, et kasutaja ei saa sisestada väiksemat vara maksumust kui miinimumväärtus liisingu andmiseks | NOK | Vormil ei kontrollita sisestatud vara maksumust ning seetõttu võivad jõuada panka taotlused, kus vara hind on väiksem kui nõutud miinimum summa liisingu andmiseks |
| Finantseeritav summa on väiksem kui 5000 eurot | Veenduda, et kasutaja ei saa sisestada väiksemat finantseeritavat summat kui on miinimumväärtus liisingu andmiseks (vara maksumus – sissemakse summa – jääkväärtuse summa) | NOK | Vormil ei kontrollita finantseeritava summa suurust ning seetõttu võivad panka jõuda taotlused, kus minimaalse finantseeritava summa nõue ei ole liisingu toatleja poolt täidetud |
| Sisestatud liisinguperiood on pikem kui 6 aastat | Veenduda, et kasutaja ei saa valida pikemat liisingu perioodi kui 6 aastat | OK | Maksimaalne liisinguperiood, mida kasutaja valida saab, on 6 aastat |
| Sisestatud liisinguperiood on lühem kui 6 kuud | Veenduda, et kasutaja ei saa valida lühemat liisinguperioodi kui 6 kuud | NOK | Puudub vastav validatsioon, kasutaja saab soovi korral valida ka 1 kuu pikkuse liisingu |
| Sisestatud sissemakse protsent on väiksem kui 10% | Veenduda, et kasutaja ei saa sisestada väiksemat sissemakse protsenti kui liisingu andmiseks nõutud minimaalne % | NOK | Puudub vastav validatsioon, kasutaja võib sisestada ka väiksema sissemakse protsendi kui nõutud miinimum liisingu andmiseks |
| Sisestatud sissemakse summa on vähem kui 10% vara hinnast | Veenduda, et kasutaja ei saa sisestada väiksemat sissemakse summat kui liisingu andmiseks nõutud minimaalne summa | NOK | Puudub vastav validatsioon, kasutaja saab sisestada väiksema sissemakse summa kui nõutud miinimum liisingu andmiseks |
| **Vigased sisendid ja tagasiside kasutajale** | | | |
| Vigased sisendid erinevatel väljadel | Veenduda, et kui väljal sisestada sobimatu sisend, siis kasutajat informeeritakse vastavalt | OK | Kõikidel vormi väljadel kontrollitakse rangelt seda, et kasutaja on väljale valinud korrektse sisendi (nt ei ole kirjutanud numbri väljale tähti jne) ning teavitatakse kasutajat puuduste esinemisel |
| **Sissemakse protsendi ja summa arvutus ja ümberarvutus andmete muutmisel** | | | |
| Sissemakse protsendi arvutus | Veenduda, et sissemakse protsent arvutatakse sisestatud sõiduki hinna ja sissemakse summa järgi | OK | Sissemakse protsent arvutatakse korrektselt sõiduki hinna ja sissemakse summa järgi |
| Sissemakse protsendi ümberarvutus arvutatud sissemakse summa muutmisel | Veenduda, et sissemakse protsent arvutatakse ümber juhul kui kasutaja muudab sissemakse summat | OK | Sissemakse protsent arvutatakse korrektselt ümber juhul kui kasutaja muudab sissemakse summat |
| Sissemakse protsent ei muutu sõiduki hinna muutmisel | Veenduda, et sissemakse protsent säilib senisel kujul kui kasutaja muudab sõiduki hinda | OK | Sissemakse protsent ei muutu kui kasutaja muudab vara hinda |
| Sissemakse summa arvutus | Veenduda, et sissemakse summa arvutatakse vastavalt sisestatud sõiduki hinnale ja sissemakse protsendile | OK | Sissemakse summa arvutatakse korrektselt vara hinna ja sissemakse protsendi järgi |
| Sissemakse summa ümberarvutus kui muudetakse sõiduki hinda | Veenduda, et sissemakse summa arvutatakse vormil ümber kui kasutaja muudab sõiduki hinda | OK | Sissemakse summa arvutatakse korrektselt ümber juhul kui kasutaja muudab sõiduki hinda |
| Sissemakse summa ümberarvutus kui muudetakse sissemakse protsenti | Veenduda, et sissemakse summa arvutatakse vormil ümber kui kasutaja muudab sissemakse protsenti | OK | Sissemakse summa arvutatakse korrektselt ümber juhul kui kasutaja muudab sissemakse protsenti |
| **Jääkväärtuse protsendi ja summa arvutus ja ümberarvutus andemte muutmisel** | | | |
| Jääkväärtus protsendi arvutus | Jääkväärtuse protsent arvutatakse sisestatud sõiduki hinna ja jääkväärtuse summa järgi | OK | Jääkväärtuse protsent arvutatakse korrektselt sisestatud sõiduki hinna ja jääkväärtuse summa järgi |
| Jääkväärtuse protsendi ümberarvutamine | Veenduda, et jääkväärtuse protsent arvutatakse ümber vastavalt sisestatud jääkväärtuse summale | OK | Jääkväärtuse protsent arvutatakse korrektselt ümber kui kasutaja muudab jääkväärtuse summat |
| Jääkväärtuse protsent ei muutu sõiduki hinna muutmisel | Veenduda, et jääkväärtuse protsent säilib senisel kujul kui kasutaja muudab sõiduki hinda | OK | Jääkväärtuse protsent ei muutu kui kasutaja muudab vara hinda |
| Jääkväärtuse summa arvutus | Veenduda, et jääkväärtuse summa arvutatakse vastavalt sisestatud sõiduki hinnale ja jääkväärtuse protsendile | OK | Jääkväärtuse summa arvutatakse korrektselt vastavalt vara hinnale ja jääkväärtuse protsendile |
| Jääkväärtuse summa ümberarvutus kui jääkväärtuse protsent muutub | Veenduda, et jääkväärtuse summa arvutatakse vastavalt sõiduki hinnale ja uuele jääkväärtuse protsendie | OK | Jääkväärtuse summa arvutatakse korrektselt ümber vastavalt kasutaja poolt muudetud jääkväärtuse protsendile |
| Jääkväärtuse summa ümberarvutus kui sõiduki hind muutub | Veenduda, et Sissemakse summa arvutatakse vastavalt jääkväärtuse protsendile ja uuele sõiduki hinnale | OK | Jääkväärtuse summa arvutatakse korrektselt ümber vastavalt kasutaja poolt muudetud sõiduki hinnale |